section_heading: Mezosideriti
paragraph_text: Ovi meteoriti su mješavina metala i silikata što svjedoči o višestrukim udarima koje su preživjeli. Silikatski materijal je donekle sličan eukritu pronađenom u Howarditima (vrsta akondrita iz HED grupe), ali kemijske razlike upućuju na dodatno miješanje s drugim vrstama stijena. Metal pronađen u mezosideritima je vrlo uniforman, za razliku od metala pronađenim u metalnim meteoritama. Ovo upućuje na različito porijeklo tih metala.